CELEX: C2005/257/04
Language: et
Date: 2005-10-15 00:00:00
Title: Kohtuasi C-295/05: Eelotsusetaotlus, mille esitas Tribunal Supremo, Sala de lo Contencioso-Administrativo 1. aprilli 2005. aasta otsusega kohtuasjas Asociación Nacional de Empresas Forestales (ASEMFO) versus Transformación Agraria SA (TRAGSA) ja Administración del Estado

15.10.2005   
            
            
               ET
            
            
               Euroopa Liidu Teataja
            
            
               C 257/2
            
         Eelotsusetaotlus, mille esitas Tribunal Supremo, Sala de lo Contencioso-Administrativo 1. aprilli 2005. aasta otsusega kohtuasjas Asociación Nacional de Empresas Forestales (ASEMFO) versus Transformación Agraria SA (TRAGSA) ja Administración del Estado
   (Kohtuasi C-295/05)
   (2005/C 257/04)
   Kohtumenetluse keel: hispaania
   Euroopa Ühenduste Kohus on saanud Tribunal Supremo, Sala de lo Contencioso-Administrativo 1. aprilli 2005. aasta otsusega esitatud eelotsusetaotluse kohtuasjas Asociación Nacional de Empresas Forestales (ASEMFO) v. Transformación Agraria SA (TRAGSA) ja Administración del Estado, mis saabus kohtukantseleisse 21. juulil 2005.
   Tribunal Supremo, Sala de lo Contencioso-Administrativo küsib Euroopa Kohtult eelotsust järgmistes küsimustes:
   
               1.
            
            
               Kas liikmesriik võib EÜ artikli 86 lõiget 1 arvestades määrata ex lege avalikõiguslikule äriühingule sellise õigusliku korra, millega võimaldatakse sellel äriühingul teostada ehituslepinguid, olemata allutatud üldisele pakkumismenetlusega hankelepingute korrale, kui ei esine kiireloomulist või erilise avaliku huviga olukorda, nii allpool kui ülalpool ühenduse direktiividega sätestatud majanduslike piirmäärasid?
            
         
               2.
            
            
               Kas selline õiguslik kord on kooskõlas nõukogu 14. juuni 1993. aasta direktiividega 93/36/EMÜ (1) ja 93/37/EMÜ (2) ning Euroopa Parlamendi ja nõukogu 13. oktoobri 1997. aasta direktiiviga 97/52/EÜ (3) ning komisjoni direktiiviga 2001/78/EÜ (4), millega eelnevaid muudetakse ja mida ennast on hiljuti muudetud Euroopa Parlamendi ja nõukogu 31. märtsi 2004. aasta direktiiviga 2004/18/EÜ (5)?
            
         
               3.
            
            
               Igal juhul, kas Euroopa Kohtu 8. mai 2003. aasta otsuses kohtuasjas C-349/97: Hispaania v. komisjon (6) esitatud lahendused on kohaldatavad TRAGSA-le ja selle tütarettevõtjatele, arvestades Euroopa Kohtu praktikat riiklike lepingute sõlmimise alal ning asjaolu, et täitevvõim määrab TRAGSA-le suure hulga ehituslepinguid, mis seega ei ole vaba konkurentsi korra alusel sõlmitud ja et selline olukord võib asjaomast turgu märgatavalt moonutada?
            
         
      (1)  Nõukogu 14. juuni 1993. aasta direktiiv 93/36/EMÜ, millega kooskõlastatakse riiklike tarnelepingute sõlmimise kord (EÜT L 199, lk 1).
   
      (2)  Nõukogu 14. juuni 1993. aasta direktiiv 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54).
   
      (3)  Euroopa Parlamendi ja nõukogu 13. oktoobri 1997. aasta direktiiv 97/52/EÜ, millega muudetakse direktiive 92/50/EMÜ, 93/36/EMÜ ja 93/37/EMÜ, mis käsitlevad vastavalt riiklike teenuslepingute, riiklike tarnelepingute ja riiklike ehitustöölepingute sõlmimise korra kooskõlastamist (EÜT L 328, lk 1).
   
      (4)  Komisjoni 13. septembri 2001. aasta direktiiv 2001/78/EÜ, millega muudetakse nõukogu direktiivi 93/36/EMÜ IV lisa, nõukogu direktiivi 93/37/EMÜ IV, V ja VI lisa, nõukogu direktiivi 92/50/EMÜ, mida on muudetud direktiiviga 97/52/EÜ, III ja IV lisa ning nõukogu direktiivi 93/38/EMÜ, mida on muudetud direktiiviga 98/4/EÜ, XII-XV, XVII ja XVIII lisa (direktiiv tüüpvormide kasutamise kohta hanketeadete avaldamisel) (EÜT L 285, lk 1).
   
      (5)  Euroopa Parlamendi ja nõukogu 31. märtsi 2004. aasta direktiiv 2004/18/EÜ riiklike ehitustöölepingute, tarnelepingute ja teenuslepingute sõlmimise korra kooskõlastamise kohta (ELT L 134, lk 114).
   
      (6)  EKL 2003, lk I-3851.